Document ID: /roh_data/filtered/Billingualer_Corpus_interleaved-de-rm.jsonl.gz/1105

This is a text translated from German to Rumantsch Grischun.
Regierung verabschiedet Botschaft zum neuen Personalgesetz

Die Bündner Regierung beabsichtigt, ein neues Gesetz über das Arbeitsverhältnis der Mitarbeitenden des Kantons Graubünden (Personalgesetz) zu erlassen. Die Regierung hat die entsprechende Botschaft zu Handen des Grossen Rates verabschiedet. Dieser wird das Geschäft in der Junisession behandeln. Grund für den Erlass eines Personalgesetzes ist die neue Verfassung, die am 1. Januar 2004 in Kraft trat. Diese schreibt vor, dass alle wichtigen Bestimmungen auf Gesetzesstufe festgeschrieben werden müssen. Bislang waren die personalrechtlichen Bestimmungen lediglich in einer Verordnung geregelt.

Mit dem Erlass des Personalgesetzes werden auch einzelne materiell-rechtliche Anpassungen vorgenommen. Unter anderem wird die Vorschrift aufgenommen, dass die Minimalstandards des Obligationenrechts (OR) eingehalten werden müssen. Mitarbeitende sollen im öffentlichen Dienstrecht nicht schlechter gestellt sein, als wenn sie dem OR unterstellt wären. Gestrichen wird dagegen die Bewährungsfrist der geltenden Personalverordnung. Sie hat sich in der Praxis nicht als tauglich erwiesen, sondern zu Nachteilen für die Arbeitnehmenden und die Arbeitgebenden geführt. Mit der Berücksichtigung der Bestimmungen über den Kündigungsschutz sollen neu auch Sanktionsbestimmungen (z.B. Entschädigungspflicht bei missbräuchlicher Kündigung) übernommen werden. Schliesslich soll in eingeschränktem Rahmen das Streikverbot wieder aufgenommen werden. Verzichtet wurde dagegen auf die Schaffung einer Personalrekurskommission und auf die Einführung eines Gesamtarbeitsvertrags.

Parallel dazu schlägt die Regierung eine Teilrevision der Kantonsverfassung vor. In der Aprilsession 2005 hatte der Grosse Rat die Regierung beauftragt, die verfassungsrechtlichen Grundlagen für die Delegation von Rechtsetzungsbefugnissen an selbstständige kantonale Anstalten zu schaffen. Im Vordergrund stehen dabei Regelungen im Personalbereich sowie Regelungen im Bereich der Kernaufgaben der Anstalten.

Regierungs- und Verwaltungsorganisation wird neu geregelt

Die Regierungs- und Verwaltungsorganisation des Kantons Graubünden soll neu geregelt werden. Die Bündner Regierung hat die entsprechende Botschaft an den Grossen Rat verabschiedet. Dieser wird das Geschäft in der Junisession behandeln. Neu soll die Organisation von Regierung und Verwaltung in zwei Erlassen geregelt werden, einem Regierungs- und Verwaltungsorganisationsgesetz (RVOG) und einer Regierungs- und Verwaltungsorganisationsverordnung (RVOV).

Den Hauptgrund für die beabsichtigte Neuregelung bildet die neue Kantonsverfassung, die am 1.Januar 2004 in Kraft trat. Diese sieht vor, dass neu die Regierung die Aufgabenbereiche der Departemente auf dem Verordnungsweg regeln kann. Diese Kompetenz kam bisher dem Grossen Rat zu. Weiter Anlass für die Neuregelung gibt die von der Regierung am 15. März 2005 beschlossene Reorganisation der kantonalen Verwaltung. Vorgesehen ist eine teilweise Neuzuteilung der Aufgabenbereiche auf die Departemente und eine entsprechende neue departementale Unterstellung von verschiedenen Ämtern. Das vorliegende Rechtsetzungsprojekt nimmt die dafür notwendigen rechtlichen Anpassungen vor.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 07.04.2006

La regenza deliberescha la missiva davart la nova lescha dal persunal

La regenza dal Grischun ha l'intenziun da relaschar ina nova lescha davart la relaziun da lavur da las collavuraturas e dals collavuraturs dal chantun Grischun (lescha dal persunal). La regenza ha deliberà la missiva correspundenta per mauns dal cussegl grond. Quel vegn a tractar la fatschenta en la sessiun da zercladur. Il motiv per relaschar la lescha dal persunal è la nova constituziun ch'è entrada en vigur il 1. da schaner 2004. Quella prescriva che tut las disposiziuns impurtantas stoppian vegnir fixadas sin il stgalim da la lescha. Fin ussa eran las disposiziuns concernent il dretg da persunal regladas mo en in'ordinaziun.

Cun il relasch da la lescha dal persunal vegnan fatgas er singulas adattaziuns da dretg material. Tranter auter vegn acceptada la prescripziun ch'ils standards minimals dal dretg d'obligaziuns (DO) stoppian vegnir observads. Collavuraturas e collavuraturs na duain betg esser en ina mendra situaziun cun il dretg da lavur public che sch'els èn suttamess al DO. Il temp da cumprova tenor l'ordinaziun dal persunal vertenta vegn dentant abolì. El n'è betg sa mussà adattà en la pratica ed ha purtà dischavantatgs per las lavurantas e per ils lavurants sco er per las patrunas e per ils patruns. Resguardond las disposiziuns davart la protecziun cunter la desditga duain da nov er vegnir surpigliadas disposiziuns da sancziun (p.ex. l'obligaziun d'indemnisaziun en cas da desditga abusiva). Per finir duai puspè vegnir acceptà - en in rom limità - il scumond da far chauma. Percunter èsi vegnì renunzià da crear ina cumissiun da recurs dal persunal e d'introducir in contract collectiv da lavur.

Parallelamain propona la regenza ina revisiun parziala da la constituziun chantunala. En la sessiun d'avrigl 2005 aveva il cussegl grond incumbensà la regenza da stgaffir la basa constituziunala per delegar cumpetenzas legislativas ad instituziuns chantunalas independentas. En il center stattan en quest connex las regulaziuns en il sectur dal persunal sco er las regulaziuns en il sectur da las incumbensas centralas da las instituziuns.

L'organisaziun da la regenza e da l'administraziun vegn reglada da nov

L'organisaziun da la regenza e da l'administraziun dal chantun Grischun duai vegnir reglada da nov. La regenza grischuna ha deliberà la missiva correspundenta per il cussegl grond. Quel vegn a tractar la fatschenta en la sessiun da zercladur. Da nov duai l'organisaziun da la regenza e da l'administraziun vegnir reglada en dus relaschs, en ina lescha davart l'organisaziun da la regenza e da l'administraziun (LORA) ed en in'ordinaziun davart l'organisaziun da la regenza e da l'administraziun (OORA).

Il motiv principal per la nova regulaziun intenziunada è la nova constituziun chantunala ch'è entrada en vigur il 1. da schaner 2004. Quella prevesa che la regenza possia reglar da nov ils secturs d'incumbensas dals departaments tras ordinaziun. Questa cumpetenza aveva fin ussa il cussegl grond. In ulteriur motiv per la nova regulaziun è la reorganisaziun da l'administraziun chantunala concludida da la regenza ils 15 da mars 2005. Previs èsi ch'ils champs d'incumbensas vegnian per part repartids da nov als departaments e che differents uffizis vegnian correspundentamain a midar departament. Il project da legislaziun qua survart fa las adattaziuns legalas necessarias.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 07.04.2006